CELEX: 22011D0105
Language: da
Date: 2011-09-30 00:00:00
Title: Det Blandede EØS-udvalgs afgørelse nr. 105/2011 af 30. september 2011 om ændring af bilag XXI (statistikker) til EØS-aftalen

1.12.2011   
            
            
               DA
            
            
               Den Europæiske Unions Tidende
            
            
               L 318/43
            
         DET BLANDEDE EØS-UDVALGS AFGØRELSE
   Nr. 105/2011
   af 30. september 2011
   om ændring af bilag XXI (statistikker) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XXI til aftalen blev ændret ved Det Blandede EØS-udvalgs afgørelse nr. 89/2011 af 1. juli 2011 (1).
            
         
               (2)
            
            
               Europa-Parlamentets og Rådets forordning (EF) nr. 471/2009 af 6. maj 2009 om fællesskabsstatistikker over varehandelen med tredjelande og om ophævelse af Rådets forordning (EF) nr. 1172/95 (2) bør indarbejdes i aftalen.
            
         
               (3)
            
            
               Forordning (EF) nr. 471/2009 ophæver med virkning fra 1. januar 2010 Rådets forordning (EF) nr. 1172/95 (3), som er indarbejdet i aftalen, men den vil fortsat gælde for EFTA-staterne, og den bør derfor ophæves i aftalen med virkning fra 1. januar 2012 —
            
         VEDTAGET DENNE AFGØRELSE:
   Artikel 1
   I bilag XXI til aftalen foretages følgende ændringer:
   
               1)
            
            
               Punkt 8 (Rådets forordning (EF) nr. 1172/95) ændres til punkt 8a.
            
         
               2)
            
            
               Følgende punkt indsættes før det nye punkt 8a (Rådets forordning (EF) nr. 1172/95):
               
                           »8.
                        
                        
                           
                              32009 R 0471: Europa-Parlamentets og Rådets forordning (EF) nr. 471/2009 af 6. maj 2009 om fællesskabsstatistikker over varehandelen med tredjelande og om ophævelse af Rådets forordning (EF) nr. 1172/95 (EUT L 152 af 16.6.2009, s. 23).
                           Med henblik på forordningens anvendelse foretages følgende tilpasninger:
                           
                                       a)
                                    
                                    
                                       EFTA-staterne iværksætter de foranstaltninger, der er nødvendige for at opfylde forordningen, senest den 1. januar 2012.
                                    
                                 
                                       b)
                                    
                                    
                                       Samtlige referencer til det centrale clearingsystem og lignende bestemmelser er ikke relevante for EFTA-staterne.
                                    
                                 
                                       c)
                                    
                                    
                                       For Liechtenstein læses artikel 2, litra a), som følger:
                                       » »varer«: alle løsøregenstande, ekskl. elektrisk strøm«
                                    
                                 
                                       d)
                                    
                                    
                                       Artikel 2, litra b), affattes således:
                                       »EØS’ statistiske område omfatter i princippet de kontraherende parters toldområder. De kontraherende parter definerer deres statistiske områder i overensstemmelse hermed.
                                       For Norges vedkommende medregnes øgruppen Svalbard og øen Jan Mayen i det statistiske område.
                                       Liechtenstein fritages for at indsamle oplysninger om handelen mellem Schweiz og Liechtenstein. Liechtenstein indsamler kun oplysninger om direkte import og eksport, ekskl. toldoplag og toldfrie oplag.
                                       For Island omfatter det statistiske område toldområdet.«
                                    
                                 
                                       e)
                                    
                                    
                                       Liechtenstein fritages for at indsamle de oplysninger, der henvises til i artikel 5, stk. 1, litra e).
                                    
                                 
                                       f)
                                    
                                    
                                       Artikel 5, stk. 1, litra f) og k), gælder ikke for EFTA-staterne.
                                    
                                 
                                       g)
                                    
                                    
                                       Den angivelse, der er omhandlet i artikel 5, stk. 1, litra h), skal foretages mindst ned til de første seks cifre.
                                    
                                 
                                       h)
                                    
                                    
                                       Artikel 5, stk. 1, litra l), gælder ikke for Liechtenstein.
                                    
                                 
                                       i)
                                    
                                    
                                       Artikel 5, stk. 1, litra m), nr. ii), gælder ikke for EFTA-staterne.
                                    
                                 
                                       j)
                                    
                                    
                                       Artikel 5, stk. 1, litra m), nr. iii), gælder ikke for Liechtenstein.
                                    
                                 
                                       k)
                                    
                                    
                                       Artikel 6 gælder ikke for statistiske oplysninger, som EFTA-staterne er fritaget for at indsamle i henhold til artikel 5.
                                    
                                 
                                       l)
                                    
                                    
                                       Artikel 7 gælder ikke for EFTA-staterne.
                                    
                                 
                                       m)
                                    
                                    
                                       Artikel 9, stk. 2, gælder ikke for Liechtenstein.
                                    
                                 
                                       n)
                                    
                                    
                                       Hvad Liechtenstein angår, må statistiske resultater, som er omfattet af artikel 10, og som gør det muligt indirekte at identificere eksportører og importører, ikke videregives, selv hvis der ikke foreligger en anmodning fra en importør eller eksportør, og oplysninger fra det harmoniserede system videregives kun på 2-cifret niveau.«
                                    
                                 
                     
         
               3)
            
            
               Det nye punkt 8a (Rådets forordning (EF) nr. 1172/95) udgår med virkning fra den 1. januar 2012.
            
         Artikel 2
   Den islandske og den norske udgave af forordning (EF) nr. 471/2009, der offentliggøres i EØS-tillægget til Den Europæiske Unions Tidende, er begge autentiske.
   Artikel 3
   Denne afgørelse træder i kraft den 1. oktober 2011, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 30. september 2011.
      
         
            På Det Blandede EØS-udvalgs vegne
         
         Kurt JÄGER
         
            Formand
         
      
   
   
      (1)  EUT L 262 af 6.10.2011, s. 61.
   
      (2)  EUT L 152 af 16.6.2009, s. 23.
   
      (3)  EFT L 118 af 25.5.1995, s. 10.
   
      (4)  Ingen forfatningsmæssige krav angivet.